Beboerne i Skelagergårdene i Aalborg vil i fællesskab rejse erstatningskrav mod Hasseris Boligselskab. Det oplyser P4 Nordjylland. Skelagergårdene er under renovering og det har betydet fugtskader, støjgener og varmeproblemer i husene. - Det har været et helvede at bo herude mens byggeriet har stået på, siger Allan Bjarkhamar. På tirsdag skal beboerne mødes med Lejernes LO. Her skal de finde fælles erstatningskrav over for Hasseris Boligselskab, der ejer boligerne - Det kan godt blive betragtelige beløb, siger næstformand i LLO, Jørgen Jensen. Udenfor kører maskinerne og stilladserne er frit tilgængelige for områdets børn. Næstformanden i LLO er rystet over forholdene: - Der mangler en adskillelse mellem beboelsen og byggepladsen. Arbejderne skal have hjelm på, men beboerne går rundt uden hjelm, siger Jørgen Jensen.

Referat:
Vrede i Skelagergårdene over den måde, som renoveringsarbejde fungerer på